Document ID: 31999R1062

Komisijas Regula (EK) Nr. 1062/1999
(1999. gada 21. maijs),
ar ko groza Regulu (EEK) Nr. 1858/93, kura nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz atbalsta shēmu realizācijas ienākumu zuduma kompensēšanai banānu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1637/98 [2], un jo īpaši tās 12. panta 4. un 6. punktu un 14. pantu,
(1) tā kā Komisijas Regulā (EEK) Nr. 1858/93 [3], kurā jaunākie grozījumi izdarīti ar Regulu (EK) Nr. 796/95 [4], paredzēti sīki izstrādāti noteikumi, kā piemērot atbalsta sistēmu, lai kompensētu banānu realizācijas ienākumu zudumu;
(2) tā kā tad, kad Padome pieņem lēmumus par dažādiem lauksaimniecības produktiem attiecībā uz 1998./99. tirdzniecības gadu un jauno ievešanas režīmu banāniem, saskaņā ar Komisijas apņemšanos būtu jāpalielina vienotās bāzes likmes ienākums, lai noteiktu kompensāciju attiecībā uz 1998. gadu un 1999. un turpmākajiem gadiem; tā kā jaunās summas būtu jāiekļauj Regulā (EEK) Nr. 1858/93;
(3) tā kā šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1858/93 2. panta 2. punktu aizstāj ar šādu punktu:
"2. Vienotās bāzes likmes ienākums negataviem banāniem, kas izvesti no iepakošanas vietas, ir EUR 62,25/100 kg tīrsvara attiecībā uz 1998. gadu un EUR 64,03/100 kg tīrsvara attiecībā uz 1999. un turpmākajiem gadiem."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 21. maijā

Labels: 4
17
5
3
6